cyanic-selkie/wikianc huggingface dataset:
Բավարցիներ
Ծանոթագրություններ
Կատեգորիա:Բավարիա Կատեգորիա:Գերմանիայի բնակչություն
Ռոզա Ավագյան
Ռոզա Վահանի Ավագյան, հայ բանջարաբույծ, սոցիալիստական աշխատանքի հերոս (1966)։
Կենսագրություն
Ռոզա Ավագյանը ծնվել է սեպտեմբերի 9–ին, Էջմիածնի շրջանի Աղավնատուն գյուղում։ ԽՄԿԿ անդամ 1958 թվականից։ 1957 թվականից աշխատում է Էջմիածնի շրջանի Աղավնատան կոլտնտեսությունում որպես բրիգադավար։ Սոցիալիստական աշխատանքի հերոսի կոչմանն արժանացել է տարիներ շարունակ բանջարանոցայի բույսերից բարձր բերք ստանալու համար։ Եղել է ՀԿԿ XXIII - XXV համագումարների և կոլտնտեսականների համամիութենական III համագումարի պատգամավոր, ՀՍՍՀ VI և VII գումարումների Գերագույն սովետի դեպուտատ։ ՀԿԿ XXIV համագումարում ընտրվել է ՀԿԿ Կենտրոնական կոմիտեի պլենումի անդամության թեկնածու ։
Գվինեթ Ջոնս (երգչուհի)
Գվինեթ Ջոնս (Gwyneth Jones,), բրիտանացի օպերային երգչուհի, որը հայտնի է Վագներյան դերակատարումներով։ Վագներյան բրիտանական ընկերության նախագահն է, 1986 թվականից հանդիսանում է Բրիտանական կայսրության շքանշանի կին կոմանդոր։
Կենսագրություն
Ծնվել է 1936 թվականին Ուելսի Պոնտիպուլ քաղաքում և հասակ առնելով երաժշտական ընտանիքում՝ մանկուց սիրել է երգել։ Երաժշտական կրթությունն ստացել է Լոնդոնի Արքայական երաժշտական քոլեջում, որից հետո ուսումը շարունակել է Սիենա քաղաքի Կիջի երաժշտական ակադեմիայում, ինչպես նաև Ժնևում՝ Մարիա Կարպիի մոտ։ Դեբյուտը կայացել է Ցյուրիխում 1962 թվականին Քրիստոֆ Վիլիբալդ Գլյուկի « Օրփեոս և Էվրիդիկե » օպերայում՝ որպես մեցցո-սոպրանո. Հաջորդ տարի որպես սոպրանո Վերդիի համանուն օպերայում հանդես է եկել լեդի Մակբեթի դերում։
1963 թվականից ելույթներ է ունեցել Կովենտ գարդեն արքունական թատրոնում։ 1960-ական թվականներին հանդես է եկել նաև Վիեննայի, Հռոմի, Մյունխենի, Միլանի, Սան Ֆրանցիսկոյի, Չիկագոյի և Նյու Յորքի օպերային թատրոններում։ Աստիճանաբար սկսել է մասնագիտանալ գերմաներեն օպերաներում, այդ թվում՝ Բեթհովենի, Շտրաուսի, ու մասնավորապես՝ Վագների ստեղծագործություններում։ 1960 — 1970-ական թվականներին կանոնավոր մասնակցել է Բայրոյթյան փառատոններին։ 1972 թվականից հանդես է եկել Մետրոպոլիտեն օպերայում։
Գվինեթ Ջոնսի երգացանկն ընդգրկուն է։ Նա շարունակում է ելույթներ ունենալ, հիմնականում մեցցո-սոպրանոյի դերակատարումներով։ Երգչուհու բազմաթիվ պարգևների թվում են նաև Բրիտանական կայսրության շքանշանը (1986 թվականից ի վեր) և «Գերմանիայի Դաշնային Հանրապետությանը մատուցված ծառայությունների համար» շքանշանը։ Հանդիսանում է Վագներյան բրիտանական ընկերության նախագահը։
Արտաքին հղումներ
Կատեգորիա:Նոյեմբերի 7 ծնունդներ Կատեգորիա:1936 ծնունդներ Կատեգորիա:Անձինք այբբենական կարգով Կատեգորիա:Երաժիշտներ այբբենական կարգով Կատեգորիա:«Գրեմմի» մրցանակի դափնեկիրներ Կատեգորիա:Բրիտանացի երգչուհիներ
Վաչագան Ղազարյան
Վաչագան Ալեքսանդրի Ղազարյան, հայտնի նաև որպես Սերժի Վաչո , հայ գեներալ-մայոր , պետական պահպանության ծառայության պետի նախկին առաջին տեղակալ, ՀՀ երրորդ նախագահ Սերժ Սարգսյանի թիկնազորի նախկին պետ, գործարար։
Աշխատանքային գործունեություն
2018 թվականի հունիսի 20-21-ին ՀՀ քննչական կոմիտեն խուզարկություններ իրականացրեց Վաչագան Ղազարյանին պատկանող օբյեկտներում, որոնց արդյունքում քրեական գործ հարուցվեց հայտարարագրերում կեղծ տվյալներ ներկայացնելու կամ հայտարարագրման ենթակա տվյալը թաքցնելու, ապօրինի հարստանալու դեպքերի առթիվ ։
Հունիսի 25-ին Վաչագան Ղազարյանը ապօրինի հարստանալու, ինչպես նաև «Հանրային ծառայության մասին» ՀՀ օրենքով նախատեսված հայտարարագրերում կեղծ տվյալներ ներկայացնելու և հայտարարագրման ենթակա տվյալները թաքցնելու կասկածանքով բերման ենթարկվեց և ձերբակալվեց ։
Արտաքին հղումներ
Կատեգորիա:Հայ գեներալներ Կատեգորիա:Գեներալ-մայորներ Կատեգորիա:Հայ ռազմական գործիչներ Կատեգորիա:Հայ գործարարներ Կատեգորիա:Կեղծանուններ
Ուշերկա
Ուշերկա (Ущерка), գետ Ռուսաստանում, հոսում Վլադիմիրի մարզում, Կոմի Հանրապետությունում։ Գետաբերանը տեղակայված է Կլյազմա գետի աջ ափին՝258 կմ հեռավորության վրա։ Գետի երկարությունը 18 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Արտաքին հղումներ
Կատեգորիա:Ռուսաստանի գետեր
Պանչ
Պանչ, (Punch), անգլիական ժողովրդական տիկնիկային կիսապրոֆեսիոնալ թատրոնի գործող անձ։ Անգլիայում պանչը երևան է եկել 1662-ին, իտալիական տիկնիկային թատրոնի միջոցով։ Հետագայում դարձել է տիկնիկային ներկայացումների ծաղրածուների մշտական դիմակ։ Ունի երկար, սուր, ծայրը կարթանման գլխարկ, կուզ է, սիրում է կատակել, զվարճանալ, խարդախել։ Նման է Պետրուշկային, Պոլիշինելին, Պուլչինելլային և Ղարագյոզին։ 18-րդ դարի վերջին տասնամյակներից ձեռնոցավոր տիկնիկային ներկայացումների մշտական ու կենտրոնական կերպարն է, խռովահույզ է, անարխիստ, բուրժուաֆեոդ․ կարգերի դեմ պայքարող, անարդարությունները ծաղրող և քննադատող․ դեմ է պետական օրենքներին, կրոնին ու նրանց սահմանած կանոններին։ Իրեն խանգարողներին սպանում է, չի վախենում նույնիսկ սատանայից։ ժողովրդի ամենասիրված հերոսներից է։
Կատեգորիա:Կերպարներ այբբենական կարգով Կատեգորիա:1662
Բելոպոլիեի շրջան
Բելոպոլիեի շրջան (Білопільський район), շրջան Ուկրաինայի Սումիի մարզում։
Ստեղծվել է 1932 թվականին։ Վարչական կենտրոնը՝ Բելոպոլիե ։
Աշխարհագրություն
Շրջանի տարածքի մակերեսը կազմում է 1443 կմ²։
Բնակչություն
2001 թվականի մարդահամարի արդյունքներով շրջանում բնակվում էր 61064 մարդ։ Բնակչության խտությունը կազմում էր 42,32 մարդ/կմ²։
Արտաքին հղումներ
Կատեգորիա:Սումիի մարզ Կատեգորիա:Ուկրաինայի շրջաններ
Պապուլա
Պապուլա ( — շիտ, պզուկ, բշտիկ), մաշկի մակերևույթից բարձր, անխոռոչ հանգույցիկ, մաշկային ցանի տարր։ Առաջանում է մաշկի և լորձաթաղանթների տարբեր ախտահարումներից։
Լինում է տարբեր չափերի, ձևի (կոնաձև, կիսագնդաձև, հարթ), գույնի և կոնսիստենցիայի։ Տարբերում են բորբոքային (մաշկում ինֆիլտրատի առկայությունը օրինակ, սիֆիլիսի դեպքում) և ոչ բորբոքային (գորտնուկի դեպքում) պապուլաներ։
Ֆրեդ Արմիզեն
Ֆրեդ Արմիզեն (Fred Armisen, ), ամերիկյան հումորիստ, դերասան, երաժիշտ, եղել է «Շաբաթ երեկոյան ուղիղ եթերում» հումորային հեռուստաշոուի մասնակիցներից մեկը։ Նաև հայտնի է «Եվրոտուր» և «Երկակի հիմար» ֆիլմերում։
Կենսագրություն
Ծնվել է Միսսիսիպիում։ Արմիզեն երբ եղել է երեխա ընտանիքը տեղափոխվել է Մանհեթեն. Նա իր մանկությունը անցկացրել է Լոնգ Այլենդ կղզու Ուոլի Ստրիմ գյուղում։ Նրա մայրը ծնվել է Վենեսուելայում, իսկ հայրը գերմանական և ճապոնական ծագման է  ։ Սովորել է Նյու Յորքի «School of Visual Arts» դպրոցի նկարչական ակադեմիայում, սակայն ուսումը կիսատ է թողել, որպիսզի սկսի թմկահարի կարիերա ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի աթեիստներ Կատեգորիա:Ամերիկացի սցենարիստներ Կատեգորիա:Ամերիկացի երաժիշտներ Կատեգորիա:Հնչյունավորողներ Կատեգորիա:Սցենարիստներ այբբենական կարգով Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ
Ժակիրանա
Ժակիրանա (Jaquirana), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Վակարիայի գավառի մեջ։ Բնակչությունը կազմում է 5 376 մարդ, ըստ 2006 թվականի տվյալների։ Տարածքը կազմում է 907,936 կմ2։ Բնակչության խտությունը՝ 5,9 մարդ/կմ²։
Սաբանջը համալսարան
Պատմություն
Թուրքիայի առաջատար ընտանեկան հիմնադրամներից մեկի՝ Սաբանջը հիմնադրամի կողմից համալսարանը հիմանդրվել է 1994 թվականին։ 22 երկրից ավելի քան 50 ակադեմիկոսներ, ուսանողներ ու մասնավոր հատվածի ղեկավարներ մասնակցել են 1995 թվականին կայացած որոնման համաժողովին ։ Հիմնարկեքի հանդիսավոր արարողությունը տեղի է ունեցել 1997թ․ հուլիսի 31-ին։
Համալսարանական դասընթացներ
Համալսարանական դասընթացը Սաբանջը համալսարանի ուսումնական ծրագրի առանցքն է։ Բազմաբովանդակության մոտեցմամբ կառուցված ուսումնական ծրագիրը հաստատում է կապեր ինչպես բնական և սոցիալական գիտությունների, այնպես էլ այլ գիտակարգերի միջև։ Առաջին կուրսի ընթացքում ուսանողները անցնում են դասընթացներ, որոնք առավել շատ կենտրոնացած են հումանիտար ոլորտի վրա․ Աթաթուրքի բերած սկզբունքներ, Թուրքիայի հեղաշրջումների պատմություն, թուրքերեն և թուրք գրականություն, բնագիտություն, մաթեմատիկական ֆունկցիաներ, առաջին կուրսի համար նախատեսված անգլերեն։ Երկրորոդ տարում ուսանողներն անցնում են «Հիմնական գործեր» կոչվող կուրսը, որտեղ շեշտը դրված է տարբեր նշանավոր գրական և գեղարվեստական գործերի ուսումնասիրության վրա։ Իրավունքի և էթիկայի դասերը, որոնք տրվում են երրորդ կամ չորրորդ կուրսերում, ուսումնասիրում են օրենքի և էթիկայի հասկացությունները՝ առօրյա բարոյական դիլեմաների և ընտրանքների շրջանակներում։ Այս բազմամասնագիտական կրթական դասընթացի արդյունքում Սաբանջը համալսարանի ուսանողները լավ պատրաստված են դառնում շարունակելու իրենց կրթությունը բակալավրի աստիճանի վրա կամ սկսել կարիերա ցանկացած ոլորտում։
Վարկանիշ
2014 թվականի աշնանը Սաբանջը համալսարանը Times Higher Education (THE) վարկանշային աղյուսակում զբաղեցրեց 182-րդ հորիզոնականը՝ դառնալով ցուցակում առաջին անգամ հայտնվելիս ամենալավ արդյունքն արձանագրած թուրքական համալսարանը։ 2016 թվականի գարնանը համալսարանը զբաղեցրեց աշխարհի փոքր համալսարանների Times Higher Education (THE) վարկանշային աղյուսակում 10-րդ հորիզոնականը։ Խոսքը վերաբերում էր այն համալսարաններին, որոնք ունեին 5000-ից պակաս թվով ուսանողները, սակայն իրականցնում էին դասավանդում և հետազոտություններ ավելի քան 4 մասնագիտություններով։ Միաժամանակ համալսարանը ներառվել է QS World Univercity Rankings-ի կողմից կազմված լավագույն 10․000 համալսաանների ցանկում ։ Բացի այդ Թուրքիայի Արդյունաբերության և տեխնոլոգիայի նախարարության կողմից սահմանված՝ համալսարանների ձեռներեցության և նորարարության ինդեքսով Սաբանջը համալսարանը ճանաչվել է երկրում ամենից նորարականն ու ձեռնարկատիրականը 2013, 2016 թվականներին ։
Հետազոտական կենտրոններ
Սաբանջը համալսարանի Արտադրական տեխնոլոգիաների հետազոտական և կիրառական կենտրոնը հիմնադրվել է 2016 թվականին։ Այն արդյունաբերական ոլորտի հետազոտական և տեխնոլոգիական զարգացման կենտրոն է, որն իրականացնում է լաբորատոր փորձարկումներ, նախատիպերի պատրաստում, ձևավորում և սիմուլացիա, ինչպես նաև խորհրդատվություն է տրամադրում պետական կազմակերպություններին և արդյունաբերական կոոպերացիաներին։ Կենտրոնը ստեղծվել է 35 մլն դոլար ներդրմամբ, որպեսզի կարողանա ապահովել անհրաժեշտ հարմարությունները տեսական և կիրառական հետազոտությունների, արտադրանքի զարգացման, շարունակական կրթության համար։ Կենտրոնը նպատակ ունի դառնալ համաշխարհային նշանակության կամուրջ ակադեմիայի և արտադրության միջև։ Բացի այդ կենտրոնը ցանկություն ունի իրականացնել տարբեր համագործակցություններ համաշխարհային արտադրական այնպիսի ոլորտներում, ինչպիսիք են ավիացիոն, պաշտպանական, ավտոմոբիլային, տեքստիլ արտադրությունները։ Սաբանջը համալսարանի Նանոտեխնոլոգիական հետազոտական և կիրառական կենտրոնը ստեղծվել է Պետական պլանավորման կազմակերպության և Սաբանջը հիմնադրամի կողմից տրամադրված 25 մլն եվրոյի ներդրմամբ։ Բազմամասնագիտական առաջադեմ հետազոտություններ իրականացնող կենտրոնը մեկտեղ է հավաքել առաջատար հետազոտողների, որպեսզի վերջիններս մշակեն հատուկ ծրագրեր առողջապահական, բնապահպանական, շինարարական ոլորտների համար։ Ստամբուլի քաղաքագիտական կենտրոնը գլոբալ քաղաքականության հետազոտություններ իրականացնող ինստիտուտ է, որը հիմնականում զբաղվում է սոցիալական և քաղաքական հիմնախնդիրների ուսումնասիրմամբ, ինչպեսիք են օրինակ ժողովրդավարացումը, կոնֆլիկտների լուծումը, կլիմայական խնդիրները և այլն։ Կենտրոնն իր հետազոտությունները իրականացնում է հետևյալ հիմնական ճյուղերով․
Ծանոթագրություններ
Կատեգորիա:Թուրքիայի համալսարաններ Կատեգորիա:Ստամբուլի համալսարաններ
Երևանի Վ․ Բրյուսովի անվան պետական լեզվահասարակագիտական համալսարան
Վ․ Բրյուսովի անվան պետական համալսարան (ԲՊՀ), բարձրագույն ուսումնական հաստատություն Հայաստանի մայրաքաղաք Երևանում։. Ռուսաստանի թատերական ակադեմիան РАТИ-ГИТИС Մոսկվա
Պատմություն
ԲՊՀ-ն որակյալ մասնագետներ Է պատրաստում է օտար լեզուների և, սոցիալական գիտությունների վերը նշված ոլորտներում՝ շարունակաբար զարգացնելով և ընդլայնելով դասավանդվող մասնագիտությունների ցանկը։
1935 թ. ծնունդ առնելով որպես երկամյա մանկավարժական ինստիտուտ՝ ռուսաց լեզվի մասնագետներ պատրաստելու համար, ԲՊՀ-ն հիմք դրեց Հայաստանում օտար լեզվի դասավանդման մեթոդաբանությանն ու դրա գործնական կիրառմանը։ ԲՈՒՀ-ում տարեցտարի ավելանում է ուսումնասիրվող օտար լեզուների թիվը՝ (ռուսերեն (1935 թ.), գերմաներեն (1936թ.), անգլերեն, ֆրանսերեն (1937թ.), իսպաներեն (1963թ.), իտալերեն, բուլղարերեն (1996թ.), հունարեն (1997թ.), պարսկերեն (2000թ.), լեհերեն, սերբերեն, ուկրաիներեն, հոլանդերեն (2005թ.), կորեերեն (2006թ.), չինարեն, ռումիներեն (2007թ.), հինդի, արաբերեն, պորտուգալերեն (2009թ.), ճապոներեն, թուրքերեն, վրացերեն (2010թ.), եբրայերեն (2017))։ Այսօր այստեղ արդեն դասավանդում են երկու տասնյակից ավել լեզուներ։
1950-ականներից բուհը ձեռնամուխ եղավ օտար լեզվի դասավանդման և ուսուցման համար անհրաժեշտ գրականության ստեղծման աշխատանքներին։ 1962 – 1965թթ.-ին լույս տեսան համալսարանի դասախոսների կազմած անգլերեն-հայերեն, գերմաներեն-հայերեն, ֆրանսերեն-հայերեն բառարանները, որոնք նոր որակ հաղորդեցին  բառարանների ստեղծման մեթոդաբանությանն ու բառարանագիտության մշակույթի զարգացմանը Հայաստանում։ Այսօր Հայաստանի շատ հանրակրթական դպրոցներում և բուհերում օգտագործվում են ԲՊՀ-ի դասախոսների մշակած ուսուցչական մեթոդական ձեռնարկներն ու օտար լեզուների դասագրքերը։
1980 թ.-ին տեխնիկական զինվածությունն ու ժամանակակից լինգաֆոնային կաբինետները համալսարանին հնարավորություն տվեցին օտար լեզուների հեռուստադասընթացների շարք անցկացնել հայաստանյան դպրոցների համար։
1962 թ.-ին համալսարանը վերանվանվեց ռուս ականավոր մտավորական, բանաստեղծ Վալերի Բրյուսովի անունով։ Նույն թվականին համալսարանում հիմնվեց բրյուսովագիտության կենտրոն, որն առ այսօր համակարգում է ոլորտի գիտնականների գործունեությունը։ Զուգահեռաբար համալսարանում հիմնադրվեց Վ. Բրյուսովի անվան թանգարան, որը համագործակցում է Գուգլ մշակութային ինստիտուտի (Google Cultural Institute) հետ, և որի վիրտուալ հավաքածուները հասանելի են Գուգլի՝ արվեստի և մշակույթի (Google Arts and Culture) թվային հարթակում։
1963 թ.-ին բուհը որդեգրեց բազմալեզվականության քաղաքականություն՝ ներդնելով երկրորդ, իսկ 2017 թվականից երրորդ օտար լեզվի ուսուցումը՝ ընդլայնելով օտար լեզուների ուսուցման հնարավորությունը թե՛ ֆորմալ, և թե՛ ոչ ֆորմալ ուսուցման ձևաչափերում։
ԲՊՀ-ի միջազգային համագործակցությունը սկիզբ է առելդեռ խորհրդային ժամանակաշրջանում. այսօր բուհը համագործակցում է ոչ միայն հայաստանյան բուհերի, այլև աշխարհի ավելի քան 25 երկրների շուրջ 85 առաջատար համալսարանների, գիտակակրթական կենտրոնների, միջազգային և համալսարանական կազմակերպությունների հետ՝ իրականացնելով կրթական, գիտական և փոխանակման տարաբնույթ ծրագրեր։ Այդ շարքին են պատկանում Բրյուսովյան ամենամյա ընթերցումները, Ֆրանկոֆոնիայի միջազգային կազմակերպության ամենամյա միջոցառումները և Էրազմուս+, Միջազգային կրեդիտային շարժունության, Եվրոպական կամավորական ծառայություն ծրագրերը։
ԲՊՀ-ի գիտական և հետազոտական գործունեության բազմալեզու ներուժը զարգանում է միջազգային միտումներին համընթաց։ 1966 թ.-ից առ այսօր համալսարանում դասավանդում են նաև հրավիրված լեզվակիր-դասախոսներ՝ ամենատարբեր երկրներից։ Տասնամյակների ընթացքում համալրված գիտական պահոցը, ինչպես և  համալսարանի գիտական նոր ուսումնասիրություններն այսօր հասանելի են թվային ձևաչափում։
2014 թվականից սկսած՝ ԲՊՀ-ն իր ավանդական մասնագիտությունների (օտար լեզուներ, թարգմանություն, բանասիրություն, լեզվաբանություն, մանկավարժություն) արդիականացմանը զուգահեռ ներդրեց հասարակական գիտությունների ոլորտի մասնագիտություններ (լրագրություն, հանրային հաղորդակցություն (Փի-Առ), քաղաքագիտություն, միջազգային հարաբերություններ, եվրոպագիտություն, միջմշակութային հաղորդակցություն, երկրագիտություն, լեզվաբանություն և ՏՏ, կառավարում, սերվիս), որով պայմանավորված բուհը վերանվանվեց "Երևանի Վ․ Բրյուսովի անվան պետական լեզվահասարակագիտական համալսարան":
2005 թվականից՝ Հայաստանի Բոլոնիայի գործընթացին  միանալուց հետո, բարձրագույն կրթության համակարգի նոր կառուցակարգերի և գործընթացների համատեքստում ԲՊՀ-ում ներդրվեց կրթության եռաստիճան համակարգը՝ (բակալավիատ, մագիստրատուրա, ասպիրանտուրա), ստեղծվեց ԲՊՀ կարիերայի կենտրոնը, ինչպես նաև մեկնարկեցին Որակավորումների ազգային շրջանակին համապատ։ Ձևավորվեցին և կայացան ուսանողական ինքնուրույն կառույցներ։
ԲՊՀ-ի զարգացման հայեցակարգում նորարարությունների կարևորագույն մաս են կազմում միջգիտակարգային մասնագիտությունները՝ կրթական գիտություններ (համակարգչային թեստավորում, գնահատում և մանկավարժություն), համաժամանակյա թարգմանություն (ՏՀՏ ու թարգմանություն), հաշվողական լեզվաբանություն (համակարգչային գիտություններ ու լեզվաբանություն), մշակույթ ու ՏՀՏ, թվային հումանիտար գիտություններ, տեղեկատվության կառավարում։
Համալսարանը պարբերաբար հյուրընկալում է միջազգային ճանաչում ունեցող անհատների, գործիչների։ Հիշարժան էր 2019թ․ հոկտեմբերի 29-ին Ռումինիայի արքայազն Ռադուի հանդիպումը Վ. Բրյուսովի անվան պետական համալսարանի ուսանողների և դասախոսների հետ։
Համալսարանի գործունեության մեծագույն գնահատականներից է 1985 թվականին ստացած «Ժողովուրդների բարեկամություն» շքանշանը՝ որակյալ կադրերի պատրաստման և գիտության զարգացման գործում իր ավանդի համար։
Տեղեկություն
ԲՈՒՀ-ն ունի չորս ֆակուլտետ՝  «Թարգմանության և միջմշակութային հաղորդակցման», «Կրթության և մասնագիտական մանկավարժության», «Ռուսաց և օտար լեզուների», «Սոցիալական գիտությունների և սերվիսի»,  որտեղ պատրաստում են տարբեր ոլորտի մասնագետներ, այդ թվում լեզվաբանության, մանկավարժության, բանասիրության, քաղաքագիտության, երկրագիտության, միջազգային լրագրության, հոգեբանության, թարգմանաբանության, սերվիսի, հանրային կառավարման, եվրոպագիտության, տեղեկատվության և հանրային հաղորդակցման տեխնոլոգիաների, միջազգային հարաբերությունների ոլորտներում ։
2019 թվականի դեկտեմբերի 18-ին Վ․ Բրյուսովի անվան պետական համալսարանին Մասնագիտական կրթության որակի ապահովման ազգային կենտրոնի (ՈԱԱԿ) կողմից հերթական անգամ շնորհվեց ինստիտուցիոնալ հավատարմագրում 4 տարի ժամկետով ։ Նախորդ երկու հավատարմագրերը շնորհվել են ՀՀ կառավարության 2011 հունիսի 30-ի N 978 որոշման 11-րդ կետի և Մասնագիտական կրթության որակի ապահովման ազգային կենտրոն հիմնադրամի հավատարմագրման հանձնաժողովի 2015 թ. ապրիլի 11-ի N 9 որոշումներով ։
2020 թվականի հունվարի 29-ին կնքված փոխըմբռնման հուշագրի շրջանակներում՝ կնքված Ընտրական համակարգերի միջազգային հաստատության և հայաստանյան 5 բուհերի միջև կմշակվի քաղաքացիական կրթության ծրագիր, որը «Ներգրավված քաղաքացի» քաղաքացիական կրթության դասընթացի միջոցով լսարանին կներկայացնի  քաղաքացիական հասարակության, քաղաքացիական մասնակցության և մարդու իրավունքների հիմնարար սկզբունքները ։
Թարգմանության և միջմշակութային հաղորդակցման (ԹՄՀ) ֆակուլտետ
Բակալավրիատ
Առկա ուսուցում
Հեռակա ուսուցում
Ֆակուլտետի կազմում գործում է 5 ամբիոն և ԳՈՒԿ։
Կրթության և մասնագիտական մանկավարժության (ԿՄՄ) ֆակուլտետ
Բակալավրիատ
Մագիստրատուրա
Ֆակուլտետի կազմում գործում է 3 ամբիոն։
Ռուսաց և օտար լեզուների (ՌՕԼ) ֆակուլտետ
Բակալավրիատ
Առկա ուսուցում
Հեռակա ուսուցում
Մագիստրատուրա
Ֆակուլտետի կազմում գործում է 3 ամբիոն և 1 կենտրոն։
Սոցիալական գիտությունների և սերվիսի (ՍԳՍ) ֆակուլտետ
Բակալավրիատ
Մագիստրատուրա
Առկա ուսուցում
Հեռակա ուսուցում
Ֆակուլտետի կազմում գործում է 3 ամբիոն և 2 ԳՈՒԿ։
Ծանոթագրություններ
Կատեգորիա:1935 հիմնադրումներ Հայաստանում Կատեգորիա:Ժողովուրդների բարեկամության շքանշանով պարգևատրված կազմակերպություններ
Մարտինիանա Պո
Մարտինիանա (իտալ․՝ Valdieri), կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 764 մարդ (2008 թվականի տվյալներով)։ Բնակչության խտությունը 59 մարդ/կմ2։ Տարածքը՝ 13 կմ2։ Փոստային ինդեքս՝ 12030։ Հեռախոսային կոդ՝ 0175։
Կոմունայի հովանավորն է համարվում Սուրբ Աստվածածինը, որի տոնը նշում են օգոստոսի 15-ին։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Բուրինի շրջան
Բուրինի շրջան (Буринський район), շրջան Ուկրաինայի Սումիի մարզում։
Աշխարհագրություն
Շրջանի տարածքի մակերեսը կազմում է 1100 կմ²։
Բնակչություն
2001 թվականի մարդահամարի արդյունքներով շրջանում բնակվում էր 36933 մարդ։ Բնակչության խտությունը կազմում էր 33,58 մարդ/կմ²։
Արտաքին հղումներ
Կատեգորիա:Սումիի մարզ Կատեգորիա:Ուկրաինայի շրջաններ
Միխայլո Պարաշչուկ
Միխայլո Իվանովիչ Պարաշչուկ (Михайло Іванович Паращук, Михайло Иванович Парашчук, ), ուկրաինական ծագմամբ բուլղարացի քանդակագործ, հասարակական գործիչ։
Կենսագրություն
Միխայլո Պարաշչուկը ծնվել է 1878 թվականի նոյեմբերի 16-ին Ավստրո-Հունգարիայի Վարվարինցի գյուղում (ներկայում՝ Ուկրաինայի Տերնոպոլի մարզի Տերեբովլյայի շրջանում)։ 13 տարեկան հասակում նա եղել է Ս. Վույցիկի օգնականը Ստրուսով գյուղի եկեղեցու, իսկ ավելի ուշ՝ Նովի Սոնչի քաղաքապետարանի դրվագազարդման աշխատանքների ժամանակ։ Սովորել է Կրակովի ու Վիեննայի գեղարվեստի ակադեմիաներում, Փարիզի Ժուլիենի ակադեմիայում (ավարտել է 1910 թվականին) և Օգյուստ Ռոդենի արվեստանոցում  (Ֆրանսիա)։
Միխայլո Պարաշչուկն աշխատել է Լվովում (1899-1902 և 1910-1911 թվականներ), Վարշավայում (1902-1905 թվականներ), Մյունխենում (1908-1911 թվականներ) և Կիևում (1911-1913 թվականներ)։ 1913 թվականին նա ձերբակալվել է ռուս-ավստրիական սահամնն անցնելիս, ավստրիական իշխանություննրի կողմից մեղադրվել լրտեսության մեջ ու ուղարկվել Տալերհոֆ համակենտրոնացման ճամբար (Զալցբուրգի մոտ, Շտիրիա)։ 1914 թվականին Պարաշչուկին հաջողվել է դուրս գալ այդտեղից։ Առաջին համաշխարհային պատերազմի ժամանակ Միխայլո Պարաշչուկը եղել է Ուկրաինայի ազատագրման միության ակտիվ մասնակից։ 1915-1918 թվականներին նա քանդակագործության, բրուտագործության ու փայտի վրա փորագրության դասընթացներ է վարել Ռուսական կայսերական բանակի՝ Ռաշտատ ու Վեցլար քաղաքների համակենտրոնացման ճամբարներում գտնող ուկրաինացի զինվորների համար ։ 1918 թվականին Միխայլո Պաշարչուկը վերադարձել է Ուկրաինա։ 1920 թվականից նա եղել է Տալլինում Ուկրաինայի Ժողովրդական Հանրապետության դիվանագիտական առաքելության քարտուղարը, իսկ հետո՝ նախագահը, Լիտվայում Ուկրաինայի Ժողովրդական Հանրապետության ներկայացուցչության նախագահության խորհրդական։ 1921 թվականից (այլ տվյալներով՝ 1923 թվականից) Պարաշչուկը Բուլղարիայում եղել է Միջազգային Կարմիր Խաչի ներկայացուցիչը, բնակվել է Սոֆիայում, որտեղ հետագայում բացել է կերպարվեստի դպրոց։ Այդ շրջանում Միխայլո Պարաշչուկն ստեղծել է բուլղարացի (Դիմիտր Բլագոև, Ա. Կրայչև, Գեորգի Դալչև, Գ. Ստայկով) և ուկրաինացի (Միխայիլ Գրուշևսկի, Սիմոն Պետլյուրա) քաղաքական ու մշակութային գործիչների բազմաթիվ դիմանկարներ, ինչպես նաև քանդակներով զարդարել է Պաշտպանության նախարարության, Ռազմական ակադեմիայի, Գիտությունների ակադեմիայի, Ազգային թատրոնի, Վ. Կոլարովի անվան գրադարանի, Կիրիլի և Միֆոդիի անվան ազգային գրադարանի, Սոֆիայի համալսարանի ռեկտորատի շենքերը։
Բուլղարիայում Միխայլո Պարաշչուկը մասնակցել է ուկրաինագան գաղութի հասարակական կյանքին, եղել է բուլղարա-ուկրաինական համագործակցության ակտիվ գործիչ, կազմակերպել է ուկրաինացի տարագիրների համագումար։
Միխայլո Պարաշչուկը մահացել է 1963 թվականի դեկտեմբերի 24-ին Բանյա Կառլովա գյուղում (ներկայում՝ քաղաք Բանյա Բուլղարիայի Պլովդիվի մարզում)։ Հետմահու պարգևատրվել է «Կիրիլ և Միֆոդի սրբերի I աստիճանի շքանշանով։ Պարաշչուկի շիրիմին տեղադրվել է նրա կիսանդրին ու առյուծի քանդակ, որոնք ստեղծել է բուլղարացի քանդակագործ Վեջի Ռաշիդովը ։
Միխայլո Պարաշչուկն ունեցել է դուստր, ով ամուսնացած է եղել Լվովի պատկերասրահի տնօրեն, նկարիչ Իվան Իվանեցի հետ ։
Արտաքին հղումներ
Կատեգորիա:Բուլղարացի քանդակագործներ Կատեգորիա:Բուլղարացի հասարակական գործիչներ Կատեգորիա:20-րդ դարի քանդակագործներ
Նինուր
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության >
Արտաքին հղումներ
Կատեգորիա:Ռուսաստանի գետեր
Գլուխովի շրջան
Գլուխովի շրջան (Глухівський район), շրջան Ուկրաինայի Սումիի մարզում։
Ստեղծվել է 1939 թվականին։ Վարչական կենտրոնը՝ Գլուխով ։
Աշխարհագրություն
Շրջանի տարածքի մակերեսը կազմում է 1661 կմ²։
Արտաքին հղումներ
Կատեգորիա:Սումիի մարզ Կատեգորիա:Ուկրաինայի շրջաններ
Թորսի
Թորսի (Torcy), համայնք Ֆրանսիայում, որը գտնվում է Իլ դը Ֆրանս երկրամասում։ Դեպարտամենտը Սենա և Մարնան է։ Գտնվում է Թորսի կանտոնի կազմում։ Կոմունայի շրջանը Թորսին է։
Համայնքի INSEE ծածկագիրն է 77468:
Պատմություն
Առաջին անգամ` 868 թվականին բնակավայրը նշվեց որպես Torciacum, այնուհետև հայտնի դարձավ որպես Torcy-le-Grand, ապա Torcy-en-Brie և վերջապես` Թորսի ։
Բնություն և կլիմա
Ֆլորան և ֆաունան հարուստ են և բազմազան, ինչը պայմանավորված է անտառների և գետերի մեծ քանակությամբ։ Համայնքի տարածքում աճում է 167 բուսատեսակներ, որոնցից շատերը գտնվում են պաշտպանված վիճակում։
Բնակչություն
Համայնքի բնակչությունը 2010 թվականին կազմել է 22 425 մարդ։
Տնտեսություն
2007 թվականին 15 763 բնակչից աշխատունակ տարիքում (15-64 տարեկան) 11846-ը տնտեսապես ակտիվ էին, 3917-ը՝ ոչ ակտիվ (ակտիվության ցուցանիշը 75.2% է, 1999 թվականին` 76.6%): 11 846 բնակչից ակտիվ աշխատել են 10 527 մարդ (5223 տղամարդ և 5304 կին), 1319՝ եղել են գործազուրկ (629 տղամարդ և 690 կին)։ 3917 ոչ ակտիվների մեջ 1903-ը եղել են ուսանողներ, 720-ը՝ կենսաթոշակառուներ, 1294-ը պասիվ են եղել այլ պատճառներով :.
Նորման Ֆերքլո
Նորման Ֆերքլո,, Լանկաստեր համալսարանի Լեզվաբանության վաստակավոր պրոֆեսոր է։ Նա հանդիսանում է քննադատական դիսկուրս վերլուծության հիմնադիրներից մեկը։ Քննադատական դիսկուրս վերլուծությունը անդրադառնում է նրան, թե ինչպես է ուժը կիրառվում լեզվի միջոցով։ Այս մոտեցումը ուսումնասիրում է տրամասությունը՝ դրա մեջ ներառելով տեքստ, խոսք, տեսանյութ և պրակտիկաներ։
Տրամասութային քննադատական վերլուծություն
Ֆերքլոյի ուսումնասիրության գիծը կոչվում է նաև տեքստին կողմնորոշված տրամասութային վերլուծություն՝ տարանջատելու այն փիլիսոփայական այն մոտեցումներից, որոնք չեն կիրառում լեզվաբանական մեթոդաբանություն։ Այն հատկապես վերաբերում է ֆորմալ լեզվաբանական տեքստային բնութագրիչների, սոցիոլինգվիստիկայի խոսքային ժանրերի, ֆորմալ սոցիոլոգիական պրակտիկաների փոխադարձ ազդեցություններին։ Այսպիսով նա հետաքրքրված է թե ինչպես են սոցիալական պրակտիկաները ձևավորվում դիսկուրսի միջոցով, և թե դիսկուրսի վրա սոցիալական պրակտիկաների ազդեցություններով։
«Լեզուն և ուժը» աշխատությունը (1989 թ., վերանայված 3-րդ հրապարակման մեջ՝ 2014 թ.)ուսումնասիրում է լեզվի, սոցիալական պրակտիկաների և ավելի «լայն» քաղաքական և սոցիալական կառուցվածքների վերածածկները։ Գրքում Ֆերքլոն զարգացնում է սինթետիկ պերսոնալիզացիայի կոնցեպտը՝ հիմնավորելու զանգվածային դիսկուրս երևույթների ուղիղ կոնտակտը անհատ ունկնդրի հետ։ Զանգվածային դիսկուրսի օրնակներ են գովազդը, մարքեթինգը, քաղաքական և մեդիա դիսկուրսները։ Սա դիտարկվում է որպես ավելի լայն գործընթացի՝ դիսկուրսի տեխնոլոգիականացման մի մաս, որին նպաստում են հաղորդակցության ոլորտում արհեստավարժ տեխնիկական զարգացումները։ Այս զարգացումներին են պատկանում ինտոնացիայի ձևաչափերը, տեքստի գրաֆիկական ձևավորումը, կամ պրոքսեմիկ տվյալները։
Ազդեցություններ
Ֆերքլոյի տեսությունների վրա ազդեցություն են ունեցել Միխայիլ Բախտինը և Միխաել Հոլլիդեյը լեզվաբանության մեջ, ինչպես նաև գաղափարական ազդեցություն են ունեցել Անտոնիո Գրամշին, Լուի Ալտուսսերը, Միշել Ֆուկոն, Պիեր Բուրդյոն սոցիոլոգիայում։
Slack
Slack, կորպորտիվ մեսենջեր։ Փորձնական տարբերակը թողարկվել է 2013 թվականի օգոստոսիին, հրապրակային թողարկումը կայացել է 2014 թվականի փետրվարի 12-ին։ Փորձարկման առաջին օրը գրանցվել են ավելի քան 8 հազար ընկերություն։ 2015 թվականի հունիսի տվյալներով, Slack-ից օրական օգտվում է ավելի քան 1,1 միլլիոն մարդ ։ Slack-ը դարձավ պատմության ամենաարագ զարգացող բիզնես ծրագիրը ողջ պատմության մեջ ։
Պատմություն
Slack-ը, որը դիրքորաշվել էր որպես « Skype-ի սպանող», ստեղծվել է Ստյուրտ Բատտերֆիլդի կողմից, ով լուսանկարչական Flickr հոսթինգի համահիմնադիրներից է։ Բատտերֆիլդը 2009 թվականին հիմնել էր Tiny Speck ընկերությունը, որը մշակել է Glitch առցանց խաղը։ Խաղը թողարկվել է 2011 թվականի սեպտեմբերին, սակայն փակվել է 2012 թվականին քանի, որ այն չուներ հայտնություն։ Խաղի մշակման ընթացքում, ստեղծվել էր հաղորդագրությունների փոխանակման համար նախատեսված գործիքը, որն էլ հանդիսանում է Slack-ի նախատիպը։
2014 թվականի փետրվարին Slack-ը թողարկվեց 16 մարդու կողմից, մեկ տարի անց ընկերությունը ընդլայնվեց դառնալով 105 մարդ ։
Հնարավորություններ
Slack-ը մեկ ընդհանուր պատուհանի մեջ է հավաքում ընդհանուր քննարկման թեմաները և անձնական հաղորդագրությունները, ունի իր սեփական հոսթինգը, լուսանկարների դիտման ռեժիմ և թույլ է տալիս կատարելի որոնում ողջ հաղորդագրությունների մեջ մի անգամից։ Slack-ը իր մեջ է ինտեգրում 100 կողմնակի ծառայություններ, ինչպիսին են օրինակ Dropbox, Google Drive, GitHub, Google Docs, Google Hangouts, Twitter, Trello, MailChimp, Heroku, Jira և այլն։
Slack-ի անվճար տարբերակը ապահովում է անսահմանափալ թվով օգտատերեր, 10 ներքին ծառայությունների ինտեգրում և մինչև 10 հազար հաղորդագրություն ունեցող արխիվներում որոնման հնարավորություն։ Վճարովի տարբերակներում՝ 6,67 USD (Standard) և 12,5 USD (Plus) դիմաց օգտատիրոջը համար հանվում են սահմանափակումները և հայտնվում է հավելյալ հնարավորություններ։ Ըստ ընկերության տվյալների 2015 թվականի հուլիսի տվյալներով ընկերությունը ուներ ավելի քան 300 հազար վճարովի տարբերակից օգտվող հաճախորդներ։ Վճարովի տարբերակից են օգտվում մի շարք հայտնի ընկերություններ, ինչպիսք են օրինակ՝ Vox Media, Buzzfeed, Medium, Expedia, Intuit, Dow Jones, eBay, PayPal, Wall Street Journal, Rdio, Pandora, GoDaddy, Sony, Dell, AOL, Lonely Planet, Stripe, Airbnb, Adobe, Behance ։
Աջակցվող օպերացիոն համակարգեր
2017 թվականի օգոստոսի 30-ի տվյալներով Slack-ը հասանելի է հետևյալ օպերացիոն համակարգերի համար․ Ինչպես նաև Slack-ը հասանելի է ցանկացած ժամանակակից դիտարկչի համար։
Արտաքին հղղումներ
Կատեգորիա:Վինդոուզի ծրագրային ապահովում Կատեգորիա:IOS-ի ծրագրային ապահովում Կատեգորիա:Լինուքսի ծրագրային ապահովում Կատեգորիա:Անդրոիդի ծրագրային ապահովում Կատեգորիա:Windows Phone ծրագրային ապահովում Կատեգորիա:Համաշխարհային սարդոստայն Կատեգորիա:C++-ով գրված ծրագրեր Կատեգորիա:Կապ Կատեգորիա:Համացանց Կատեգորիա:Սոցիալական ցանցեր
Էռնեստ Բիրզնիեկս-Ուպիտիս
Էռնեստ Բիրզնիեկս-Ուպիտիս (Ernests Birznieks-Upītis, ), լատվիացի գրող, թարգմանիչ։ Լատվիայի ԽՍՀ ժողովրդական գրող (1947 թ.)։
Կենսագրություն
Էռնեստ Բիրզնիեկս-Ուպիտիսը ծնվել է 1871 թվականի ապրիլի 6-ին, Թեոդոր Բիրզնիեկսի ընտանիքում։ 1887-1889 թվականներին սովորել է Տուկումսկի քաղաքային դպրոցում, այնուհետև հանձնել է քննություն դասավանդման համար։ Որպես ազգային ուսուցիչ շատ է շրջել Լատվիայում, Ռուսաստանում և իր ստեղծագործություններում հմտորեն և մեծ սիրով ներկայացրել է աշխատավոր մարդկանց կյանքը։ Շարունակել է լատիշ գրող Ռուդոլֆ Բլաումանիսի ավանդույթները, իր պատմվածքներում ներկայացրել է շրջապատող իրականության ճշմարիտ ու իրատեսական արտացոլումը։ Նրա լավագույն պատմությունները նվիրված են գյուղացիությանը։ Մեծ վարպետությամբ նա ներկայացնում է աղքատ բանվորների, գյուղացիների, աշխատավորների ամբողջական պատկերը։ Նրա հերոսը փոքր, աչքի չընկնող, շահագործվող ու ճնշվող բանվորն է ։ Հատկապես ուժեղ են 1905 թվականի հեղափոխությանը նվիրված Բիրզնիեկս-Ուպիտիսի ստեղծագործությունները, որտեղ նա հմտորեն ներկայացնում է հեղափոխության ժամանակ լատվիացի գյուղացիության ողբերգությունը։ Պատանիների համար գրված իր ստեղծագործություններում (հեքիաթներ, պատմվածքներ) Բիրզնիեկս-Ուպիտիսը ընթերցողին սովորեցնում է սիրել բնությունը, մարդուն, իր ժողովրդին։
Իր «Այդ օրերին» պատմվածքում անդրադարձել է 1905 թ․ Բաքվի և շրջակայքի հայերի կոտորածին ։
Մահը
Մահացել է 1960 թվականի դեկտեմբերի 30-ին։ Թաղված է Յուրմալայի Լիելուպես գերեզմանատանը։
Ծանոթագրություններ
Կատեգորիա:Լատիշ գրողներ
Աուտոֆոբիա
Աուտոֆոբիա (αὐτός` «ինքը» և φόβος՝ «վախ»), վախ միայնությունից։
Դրսևորումը
Դրսևորվում է ներքին անհանգստությամբ, հոգեկան դատարկությամբ, ձանձրույթով, հանդարտությամբ։ Սովորաբար նման զգացում ի հայտ է գալիս, երբ մարդը միայնակ է լինում և միշտ փորձում է ինքն իրեն ինչ-որ բանով զբաղեցնել, սակայն հաճախ՝ ապարդյուն։
Հոգեբուժության մեջ էմոցիոնալ և ֆիզիկական կերպով կախված է ծնողներից, հատկապես՝ մինչև 3 տարեկան հասակում։ Հոգեկան-սոմատիկ դրսևորումները կարող է լինել ատոպիկ դերմատիտը։ Հեշտալտի հարացույցում նշվում է նաև որպես նարցիսական հիվանդություն և կարող է բուժվել 2-3 տարվա ընթացքում։
Ծանոթագրություններ
Կատեգորիա:Ֆոբիաներ
Լեբեդինի շրջան
Լեբեդինի շրջան (Лебединський район), շրջան Ուկրաինայի Սումիի մարզում։
Ստեղծվել է 1923 թվականին։ Վարչական կենտրոնը՝ Լեբեդին ։
Աշխարհագրություն
Շրջանի տարածքի մակերեսը կազմում է 1542 կմ²։
Բնակչություն
2001 թվականի մարդահամարի արդյունքներով շրջանում բնակվում էր 27868 մարդ։ Բնակչության խտությունը կազմում էր 18,07 մարդ/կմ²։
Արտաքին հղումներ
Կատեգորիա:Սումիի մարզ Կատեգորիա:Ուկրաինայի շրջաններ
Ճավախոտ
Ճավախոտ, լեռ Հայաստանի Սյունիքի մարզում, Գլուտի լեռներում, Ագարակ քաղաքից 2 կմ հարավ-արևմուտք։ Բարձրությունը՝ 1610 մ ։
Ծանոթագրություններ
Կատեգորիա:Սյունիքի մարզի լեռներ
Ֆորտեպիանո
Ֆորտեպիանո արտահայտությունը հանկարծակի փոխող դինամիկ նշան է, որը օգտագործվում է նոտագրություններում, սովորաբար fp կրճատումով, ճիշտ նշված նոտաների ներքև, այնպես, որ առաջինը հնչի ուժեղ («ֆորտե») իսկ նրան հաջորդողը լինի անհամեմատելի մեղմ ու նուրբ («պիանո») ։ Բառը ինքնին իտալերեն է, որը բառացիորեն թարգմանվում է «բարձրփափուկ»:
Օրինակներ
Բեթհովենի ութերորդ դաշնամուրի սոնատի առաջին մասը, որը սկսվում է հենց ֆորտեպիանոյով:
Ծանոթագրություններ
Կատեգորիա:Երաժշտական նոտագրման եղանակներ
Նինա Աասմյաե
Նինա Աասմյաե (Niina Aasmäe, (Нуянзина Нина Павловна, ), էրզացի գիտնական, բանասիրական գիտությունների դոկտոր,(2006 ), պրոֆեսոր։ Տարտուի համալսարանի դասախոս ։
Էմիլիյան Ստանև
Էմիլիյան Ստանև (Емилиян Станев, իսկական անուն-ազգանունը՝ Նիկոլա Ստոյանով Ստանև,, բուլղարացի գրող, Բուլղարիայի մշակույթի ազգային գործիչ (1966), Բուլղարիայի ազգային հերոս (1967), Դիմիտրովյան մրցանակի դափնեկիր (1965), Յորդան Յովկովայի անվան մրցանակակիր (1975)։
Նինա Աասմյաե
Կենսագրություն
Ծնվել է 1947 թվականի մայիսի 16-ին, Բոլշեբերեզնիկիսկի շրջանի Դեգիլյովկա գյուղում։ 1954-1965 թվականներին սովորել է Սարանսկի հանրակրթական դպրոցում, 1965-1970 թվականներին սովորել է Ն. Օգարյովի անվան Մոսկվայի պետական համալսարանում, 1972-1974 թվականներին` Ա. Գերցենի անվան Լենինգրադի պետական մանկավարժական համալսարանում, 1976-1980 թվականներին սովորել է Տարտուի համալսարանի ասպիրանտուրայում, 2004-2006 թվականներին սովորել է դոկտորանտուրայում ։ Ապրում և աշխատում է Տարտուում։
Էմիլիյան Ստանև
Կենսագրություն
Էմիլիյան Ստանևը ծնվել է Վելիկո Տիռնովոյում։ Սովորել է Սոֆիայի գեղարվեստի ակադեմիայում, այնուհետև Սոֆիայի «Ազատ համալսարանի» տնտեսագիտական ֆակուլտետում։ 1932-1944 թվականներին աշխատել է Սոֆիայի քաղաքային վարչությունում, 1945 թվականին եղել է Բուկովեց քաղաքի որսորդական վարչության պետ։ Գրել սկսել է 1933 թվականից։ 1944 թվականից եղել է Բուլղարիայի կոմունիստական կուսակցության անդամ։ 1950-1956 թվականներին եղել է «Գրական ճակատ» շաբաթաթերթի գրական բաժնի պատասխանատուն ։
Նինա Աասմյաե
Գիտական գործունեություն
Հրաապարակումներ
Արտաքին հղումներ
Կատեգորիա:Էստոնացի լեզվաբաններ Կատեգորիա:Բանասիրական գիտությունների դոկտորներ Կատեգորիա:Փիլիսոփայական գիտությունների դոկտորներ
Էմիլիյան Ստանև
Արտաքին հղումներ
Կատեգորիա:Վելիկո Տիռնովո քաղաքում ծնվածներ Կատեգորիա:Բուլղարացի գրողներ Կատեգորիա:Բուլղարիայի քաղաքական գործիչներ Կատեգորիա:20-րդ դարի տղամարդ գրողներ Կատեգորիա:Սոֆիայի համալսարանի շրջանավարտներ
Սամեր Ֆոնտանա
Սամեր Ֆոնտանա (Summer Fontana, ), ամերիկացի դերասանուհի։ Առավել հայտնի է «Առաջնածինները» հեռուստասերիալում կատարած Հոուփ Մայքլսոնի դերով (փոքր հասակում) և «Իքս մարդիկ։ Խավարի փյունիկ» ֆիլմում կատարած Ջին Գրեյի դերով (փոքր հասակում)։
Կենսագրություն
Ծնվել է 2008 թվականի դեկտեմբերի 7-ին Օհայոյի Կանտոն քաղաքում, նրա ծնողները՝ Մերեդիտ և Բրայան Ֆոնտանաներն են։ Ընտանիքի միակ զավակն է, բայց ունի շատ զարմիկներ և զարմուհիներ։ 2005 թվականին ընտանիքը տեղափոխվել է Ջորջիա նահանգի Ատլանտա քաղաք, որտեղ էլ նա գնացել է դերասանական դասընթացների ։ Նկարահանվել է մի քանի գովազդային հոլովակներում և ստացել է փոքր դերեր ֆիլմերում։ 2013 թվականին ստացել է Հոուփ Մայքլսոնի դերը՝ «Առաջնածինները» հեռուստասերիալում, որն էլ նրան մեծ հայտնություն է բերել ։ Այդ դերակատարումից հետո, նա ստացել է փոքր տարիքում Ջին Գրեյի դերը՝ Իքս մարդիկ։ Խավարի փյունիկ ֆիլմում, որի պրեմիերան կայացել է 2019 թվականի հունիսի 6-ին ։ Ներկա պահին՝ ծնողների հետ ապրում է Ջորջիա նահանգի Ատլանտա քաղաքում։
Ծանոթագրություններ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի դերասանուհիներ
Ռուուդ Գուլիտ
Ռուուդ Գուլիտ (, սեպտեմբերի 1, 1962, Ամստերդամ), հոլանդացի նախկին ֆուտբոլիստ և մարզիչ։ Ճանաչվել է 20-րդ դարի 18-րդ լավագույն ֆուտբոլիստը՝ ըստ МФФИИС-ի։ 20-րդ դարի լավագույն 29-րդ ֆուտբոլիստը՝ ըստ World Soccer-ի։ Ճանաչվել է ամբողջ ֆուտբոլի պատմության 31-րդ լավագույն ֆուտբոլիստը՝ ըստ Placar-ի ։ Ըստ Planète Foot-ի և Voetbal International-ի ֆուտբոլի պատմության 50 խաղացողների մեջ է նաև Ռուուդը։ Ընդգրկվում է «ՖԻՖԱ 100» ֆուտբոլիստների մեջ։
Կենսագրություն
Ռուուդ Գուլիտը (իրական անունը՝ Ռուուդ Դիլ) ծնվել է 1962 թվականի սեպտեմբերի 1-ին Ամստերդամում։ Ռուուդի ծնողներն էին Սուրանամայից գաղթած Ջորջ Գուլիտն ու նրա սիրուհին՝ Մարիա Դիլը ։ Ռուուդի հայրը աշխատում էր ուսուցիչ տնտեսագիտության դպրոցում, նա ուներ երեք երեխա և ապրում էր ընտանիքի հետ, բայց Ռուուդը հաճախ հանդիպում էր ունենում իր եղբայների և քույրերի հետ, և Ռուուդի հայրը ֆինանսապես ապահովում էր Ռուուդի մորը (կենսաբանական), ով Ամստերդամի Պետական թանգարանում հավաքարար էր աշխատում։
Գուլիտի՝ որպես ֆուտբոլիստի ձևավորմանը նպաստել է փողոցային ֆուտբոլը, որը խաղում էին Ամստերդամի Յորդան շրջանում։ Նա առաջին անգամ խաղացել է Մեեր Բոյզի երիտասարդական թիմում, որին միացել է 1970 թվականին։ Երբ Ռուուդը 10 տարեկան էր, ընտանիքը տեղափոխվեց Ամստերդամի Հորդանան թաղամասից, և նրանք սկսեցին ապրել Աուդ հարավային թաղամասում, մի սենյակում, որի չափերն էր՝ 6,5 մետրը 4-ի վրա, այստեղ Ռուուդը շարունակեց իր ֆուտբոլային խաղերը, այստեղ նա ծանոթացավ հոլանդական ֆուտբոլի աստղերից մեկի՝ Ֆրանկ Ռայկորդի հետ։ Այստեղ փոքրիկ Ռուուդը սկսեց տառապել իր մաշկի գույնի պատճառով՝ Երբ մենք երիտասարդ ենք, մենք գեղեցիկ փոքրիկ երեխաներ ենք, գանգուր մազերով։ Երբ մենք մի քիչ մեծանում ենք մեր մաշկի գույնը դառնում է խնդիր։ Երբ ես 12, 13 տարեկան էի ես փորձեցի առանձնանալ իմ պայքարի ուժով, և դրա մեջ ներգրավվել իմ ընկերներին։ Ոստիկանությունը ձերբակալեց մեզ։ Ես դպրոցական գրքեր ունեի, և ոստիկանը ինձ ասաց՝ «Օյ՜ նեգրը սովորում է։ Այս նեգրը կարող է կարդալ»։ Ես գնացի տուն և պատմեցի մորս։ Նա գնաց, գտավ ոստիկանին և սկսեց հանդիմանել նրան։ Եվ քանի որ մայրս սպիտակամաշկ էր, նա զարմացած էր։ Նա չէր ցանկանա վիրավորել սևամորթ մի տղայի, որի մայրը սպիտակամորթ էր։
Գուլիտի խաղով հետաքրքրված էին Նիդերլանդների երիտասարդական ֆուտբոլային ակումբների մազիչները։ Որտեղ նա սկսեց խաղալ, այնտեղ էր խաղում նաև ապագա աստղ Ռոնալդո Կումանան։ Այն ժամանակ նա սկսեց ելույթներ ունենալ ԴՎՍ-ում և առաջին անգամ նա օգտագործեց իր հոր ազգանունը՝ Ռուուդ, քանի որ հոլանդերեն նրա մոր ազգանունը վիրավորական բառ էր նշանակում ։ Սակայն նա պաշտոնապես պահեց իր մոր ազգանունը և պայմանագրեր ստորագրում էր «Ռուուդ Դիլ» անվամբ։
Նախքան նրա մեկնումը Նիդերլանդներից նրան զանգահարել են «Այաքս» ֆուտբոլային ակադեմիայից, ծնողների հետ խոսելու համար, այն մասին, որ նա անցում կատարի ավելի լուրջ խաղեր։ Բայց քանի որ նրա ծնողները աշխատում էին, Ռուուդը իր ներկայացուցչին հրավիրեց ակումբ, բայց նրանք պնդում էին, որ ներկայանան ծնողները։ Գուլիտը հետագայում հիշում էր՝ «նրանք ցանկանում էին ինձ տեսնել իրենց ակումբում, բայց ես չէի կարողանում ներկայանալ ծնողներիս հետ։ Ես երբեք չէի լսել ավելի համառ բան, քան այս» ։
«Խարլեմ»
1978 թվականին Գուլիտը սկսում է իր պրոֆեսիոնալ կարիերան, պայմանագիր է կնքում Նիդերլանդների ֆուտբոլի առաջնությունում հանդես եկող «Խարլեմ»-ի հետ։ Ակումբում խաղալով իր առաջնախաղը՝ 16 տարեկանում, ճանաչվում է Նիդերլանդների առաջնությունում հանդես եկած ամենաերիտասարդ ֆուտբոլիստը։ Առաջին մրցաշրջանից հետո ակումբը տեղափոխվում է 2-րդ ենթախումբ։ Մեկ տարի անց Խարլեմը վերադառնում է առաջին ենթախումբ, երկրորդ ենթախմբում գրավելով առաջին հորիզանականը, իսկ Գուլիտը ճանաչվել է երկրորդ ենթախմբի լավագույն ֆուտբոլիստ ։ Ակումբը նոր ենթախմբում գրավեց 4-րդ հորիզոնականը։ «Ուտրեխտ»-ի դեմ խաղում Գուլիտը խփեց գոլ, որը համարվեց նրա ամենալավ գոլը ամբողջ կարիերայի ընթացքում։
«Ֆեյենորդ»
1882 թվականին Ռուուդը տեղափոխվեց Ֆեյենորդ. տրանսֆերի արժեքը կազմեց 550.000 դոլար։ Այդ ժամանակ ակումբում հանդես էր գալիս հոլանդական ֆուտբոլի լեգենդ Յոհան Կռուիֆը, նրանք հաղթեցին և՛ Հոլանդիայի առաջնությունը, և՛ Հոլանդիայի գավաթը ։ Հաջորդ մրցաշրջանում Գուլիտը դուբլ ձևակերպեց և Հոլանդիայի առաջնությունում և գավաթի խաղարկությունում ։ 1984 թվականին Գուլիտը ճանաչվեց Նիդերլանդների լավագույն ֆուտբոլիստ։ Ֆեյենորդի կազմում Գուլիտը հանդես էր գալիս կիսապաշտպանությունում, իսկ Խարլեմում պաշտպանությունում ։ Գուլիտը հայտնվել է մի սկանդալի կենտրոնում, թե իբր նրա մարզիչ Լիբրեգը նրան անվանել է սևուկ, բանը հասել է նրան, որ Լիբրեգը հայտարարել է, որ դա եղել է ընդամենը մականուն ։
«ՊՍՎ Էյնդհովեն»
1985 թվականին Գուլիտը տեղափոխվեց ՊՍՎ, տրանսֆերի արժեքը կազմեց 600.000 դոլար։ Հանդես գալով ՊՍՎ-ի կազմում նա ճանաչվեց Հոլանդիայի լավագույն ֆուտբոլիստ։ 1987 թվականին Ռուուդը իր ակումբի հետ միասին դարձավ Հոլանդիայի առաջնության չեմպիոն։
«Միլան»
1987 թվականին իտալական Միլանի նախագահ Սիլվիո Բերլուսկոնին պայմանագիր է կնքել Գուլիտի հետ, նրա տրանսֆերը կազմել է 8,9 միլիոն դոլար, որն այդ ժամանակահատվածում իր ակումբի համար ռեկորդային էր։ Միլանը օգնեց նրան, որ ստանա Բալոն դ'Օրի մրցանակը, որը նա նվիրեց Նելսոն Մանդելային ։
Ակումբում նրա խաղընկերներն էին Մարկո վան Բաստենը և Ֆրանկ Ռայկարդը։ Երիտասարդ տարիքում հանդես էր գալիս Պաոլո Մալդինիի և Ֆրանկո Բարեզիի հետ։ Հոլանդացիների եռյակը հանդես էր գալիս հարձակողական և կիսապաշտպանական գոտիներում։
Երբ Գուլիտը ժամանեց Միլան, նա ի սկզբանե վախեցած էր տեղավորվել, քանի որ չէր կարողանում խոսել իտալերեն և սովոր չէր ապրել օտար երկրում ։ Ինչևէ, Միլանի կազմում Գուլիտի առաջին մրցաշրջանում թիմը հաղթեց Սերիա Ա թիմին 9 տարվա մեջ առաջին անգամ։ Այդ ժամանակ ակումբի մարզիչը հանդիսանում էր Արիգո Սաչին։ Նա ընտրել էր հարվածը աջ կողմից իրականացնելու մարտավարությունը, սակայն այն փոխվեց Վան Բեստենի վնասածքից հետո։ Հետևյան մրցաշրջանում Միլանը հաջողություններ ունեցավ՝ ավելացնելով եվրոպական գավաթը իր մրցանակների շարքում։ Ռեալ Մադրիդի հետ խաղի երկրորդ խաղակեսին Գուլիտը ծնկի վնասվածք ստացավ, և խաղն ավարտվեց 5-0 հաշվով։ Դրանից հետո Միլանը հաղթեց Ստյաուա ակումբին 4-0 հաշվով 1989 թվականին։ Այդ խաղում Գուլիտը 2 գոլ խփեց։ Հետևյալ տարում Միլանը պահպանեց իր ռազմավարությունը և հաղթեց Բենֆիկա ակումբին 1990 թվականի եզրափակչում։ Ինչևէ, Գուլիտի վնասվածքները թույլ չտվեցին երկար գտնվել մարզադաշտում, և նա պլանավորեց ընդամենը երկու տնային խաղ 1989-1990 թվականների մրցաշրջանի ժամանակ։
1990-1991 թվականների մրցաշրջանը Միլանի համար վատ ավարտ ունեցավ Մարսելի օլիմպիական հանձնաժողովի պատճառով։ Խաղերից մեկի ժամանակ մարզադաշտում լուսավորության հետ խնդիրներ առաջացան։ Կարճ ժամանակ անց լույսերը վերականգնվեցին, սակայն Միլանի խաղացողները արդեն վերադարձել էին հանդերձարան և հրաժարվեցին խաղադաշտ վերադառնալ՝ խաղը շարունակելու։ ՈՒԵՖԱ-ն հաղթանակը ավտոմատաբար տվեց Մարսելին՝ հայտարարելով 3-0 հաշիվ և որակազրկելով Միլանին այդ մրցաշրջանի եվրոպական բոլոր մրցախաղերից։
Մինչ Միլանը շարունակում էր հաղթանակներ տանել Սերիա Ա-ի հետ տնային մրցախաղերում, 1991-1992 և 1992-1993 թվականների մրցաշարերում, Գուլիտի դերը աստիճանաբար դառնում էր ծայրամասային։ Դա բացատրվում էր նրանով, որ Գուլիտը բացակայել էր ՈՒԵՖԱ-ի չեմպիոնների լիգայի 1993 թվականի եզրափակչից, քանի որ ըստ ՈՒԵՖԱ-ի կանոնների՝ ակումբը կարող էր ընդգրկել ընդամենը 3 օտարերկրացիների։
«Սամպդորիա»
1993 թվականին Գուլիտը տեղափոխվեց Սամպդորիա, այնտեղ նա հանդես էր գալիս 4 համարով, քանի որ 10 համարը կրում էր թիմի առաջատար Ռոբերտո Մանչինին։ 1993-1994 մրցաշրջանին Սամպդորիան հաղթեց Իտալիայի գավաթը և Սերիա Ա-յում գրավեց 3-րդ հորիզոնականը, Գուլիտը նոր թիմում խաղում էր «ազատ նկարչի» դիրքում, այսինքն կազմակերպում էր խաղը։ Չեմպիոնության խաղում Գուլիտը խփեց որոշիչ գոլ, նրանք խաղում էին Գուլիտի նախորդ թիմի հետ՝ Միլանի (3։2)։ Ամբողջ մրցաշրջանում Գուլիտը խփեց 15 գոլ։ 1994 թվականին Գուլիտը վերադարձավ Միլան, այնտեղ խաղացած 8 խաղում խփեց 3 գոլ։ 1994-1995 թվականներին նա խաղաց Սամպդորիայում, այդ մրցաշրջանին Սամպդորիան գրավեց 8-րդ հորիզոնականը։
«Չելսի»
1995 թվականի հուլիսին Գուլիտը ազատ գործակալ էր, նա տեղափոխվեց անգլիական «Չելսի»։ Հաջորդ մրցաշրջանին Չելսին խաղաց Անգլիայի գավաթի եզրափակչում։ Չելսիի մարզիչ Գլեն Հոդլն ասաց, որ պետք է Գուլիտը խաղա պաշտպանությունում ։ Պաշտպանությունում Գուլիտը վատ հանդես գալով, փոխել է իր դիրքը և հանդես եկել իրեն ավելի ծանոթ կիսապաշտպանությունում։ Գուլիտը ինչպես նաև Մարկ Հյուզը, Դան Պետրեսկուն թիմին օգնեցին հասնել Անգլիայի գավաթի կիսաեզրափակիչ, բայց լավ հանդես չեկան Պրեմիեր Լիգայում։ Անգլիական ֆուտբոլում Գուլիտի համար առաջնային խնդիրներից էր դժվարությամբ հարմարվելը նոր թիմին։
Ռուուդը արագ հարմարվեց իր նոր դիրքին։ Մրցաշրջանի վիճակագրությամբ նա ճանաչվել էր Պրեմիեր Լիգայի երկրորդ լավագույն ֆուտբոլիստը։ Գուլիտի համար Լոնդոնյան ակումբում իր կարիերայի ամենալավ շրջանն էր։ «Ժամանակ առ ժամանակ ես գնում էի Պիկադիլլի կրկես, և դիտում բոլոր ներկայացումները։ Ինձ թվում էր, որ ես ամենաերջանիկն եմ», ասում էր Ռուուդը։
Ազգային հավաքական
Գուլիտի վաղ համաշխարհային կարիերան փչացել էր հիասթափությամբ, երբ 1982 թվականի ՖԻՖԱ-ի աշխարհի առաջնության և Եվրո 84-ի ժամանակ թիմը ձախողումներ էր ունեցել որակավորման հարցում։ Նիդեռլանդների և Իսպանիայի վերջին հանդիպման ժամանակ հաշիվն ացարտվեց 12-1 այն դեպքում, երբ թիմը ուներ 11 գոլի պակաս, որպեսզի հաղթահարեր որակավորման փուլը։
Եվս մեկ հիասթափություն եղավ, երբ 1986 թվականին Նիդեռլանդները չանցավ աշխարհի առաջնության որակավորման փուլը։ 1-0 հաշվով թիմը պարտվեց Բելգիային։
Ինչևէ, Գուլիտը Նիդեռլանդների հավաքականի հիմնասյուներից էր։ Գուլիտն օգնեց իր թիմին հաղթելու եվրո 1988-ը, երբ թիմի մարզիչը հանդիսանում էր Ռինուս Միշելսը։ Առաջնության բացման խաղին պարտվելով ԽՍՀՄ-ի հավաքականին՝ Նիդեռլանդները հաղթեց Անգլիային և Իռլանդիայի Հանրապետությանը, որպեսզի հասներ կիսաեզրափակչին։ Համբուրգում 2-1 հաշվով Արևմտյան Գերմանիային պարտվելուց հետո Նիդեռլանդներն ունեցավ երկրորդ հանդիպումը ԽՍՀՄ-ի հետ՝ այս անգամ գրանցելով հաղթանակ։ Առաջին գոլը խփեց Գուլիտը, իսկ երկրորդը՝ Մարկո վան Բաստենը։ Ի վերջո խաղն ավարտվեց 2-0 հաշվով։